Lockheed Martin

A Lockheed Martin egy amerikai repülőgép- és fegyvergyártó cég, mely a Lockheed és Martin Marietta cégek összeolvadásával jött létre 1995-ben. Története Az egyesülés 1994 márciusában a Martin Marietta ajánlatot tett a Grumman megvásárlására, azonban nem fogadták el, túl alacsonynak találták a kínált vételárat. A hidegháború végével a vállalat döntési helyzetbe került, vagy nyitnak új piacok felé, vagy be kell zárniuk néhány részleget. Ekkor érkezett a Lockheed ajánlata a vállalatok fúziójára. Nyolc hónappal korábban Les Aspin hadügyminiszter bejelentette a legnagyobb védelmi beszállítók képviselőinek, hogy a Pentagon drasztikus költségvetési megszorításokat tervez. Ezen a megbeszélésen figyelt fel egymásra a Lockheed és a Martin Marietta, mint lehetséges partnerek. Mindkét vállalat hasonló gyökerekkel rendelkezett a repülés korai időszakából, és a gazdasági megszorítás megoldását is hasonlóan látták, a részlegek bezárása és eladása helyett a bővítésben. A fúzió 1995. március 15-én hivatalosan is létrejött az Egyesült Államok második és harmadik legnagyobb védelmi beszállítója között. A Lockheed a Martin Marietta Maryland-i székházába költözött. Az egyesüléssel a Lockheed Martin lett az amerikai védelmi minisztérium legnagyobb informatikai és kiképzőprogram beszállítója. Űripar 1998-re a Lockheed Martin kifejlesztett egy új, könnyebb üzemanyagtankot az űrsiklóhoz (mintegy 8 tonnával), mely lehetővé tette a Nemzetközi Űrállomás nehéz elemeinek felbocsájtását. A Lockheed gyártotta az űrállomás négy pár nagy napelemtábláját, hőcserélőjét, szennyezettség ellenőrző rendszerét (Trace Containment Control System) és légtisztító berendezéseit is. GPS IIR és III GPS IIR és GPS IIR-M A Lockheed 12 darab GPS IIR műholdat tervezett és épített, majd a légierő megbízásából további 8 GPS IIR-M típusút. Az első IIR műholdakat 1997-ben bocsájtották fel, az első IIR-M-et 2005-ben. 2020-ra a működő GPS műholdak nagyjából 60%-át teszik ki a IIR típusok. GPS IIIA és GPS IIIF A GPS műholdak újabb generációját a Lockheed Martin gyártja, 32 darab GPS III, valamint a fejlettebb GPS IIIF modellekre van szerződése. Gyártásuk a külön erre a célra, 2011-ben épült összeszerelő-csarnokban folyik Denver közelében. Az első GPS III műholdat (GPS III SV01) 2018. december 23-án állították pályára egy Falcon 9 rakétával, a floridai Cape Canaveral Űrközpontból. Szervezete Lockheed Martin Space Systems Lockheed Martin Canada Skunk works Sikorsky Aircraft Vegyesvállalatok International Launch Services (ILS), a Hrunyicsev Gépgyárral és az RKK Enyergijaval közösen. 2006-ban a Lockheed eladta a részét a közös vállalkozásból, az Atlas V rakétára vonatkozó jogait megtartotta. United Launch Alliance (ULA), a Boeinggel közösen Gyártmányai Katonai repülőgépek C–130J Super Hercules AC–130 FB-22 Strike Raptor F–22 Raptor F–35 Lightning II SR–72 X–33 Fegyverrendszerek MIM–104F Patriot(PAC-3) THAAD Űrjárművek Atlas V hordozórakéta Orion űrhajó Juno űrszonda MAVEN űrszonda OSIRIS-REx űrszonda InSight robotszonda Mars Global Surveyor Mars Reconnaissance Orbiter Mars Odyssey Phoenix űrszonda Jegyzetek Források "A Lockheed Martin weboldala" (angol nyelven). Innovation With Purpose (pdf) (angol nyelven). Bethesda: Lockheed Martin Corporation. 2013. ISBN 9781882771394. Hozzáférés: 2019. szeptember 10. : Unknown parameter |subtitle= ignored (súgó)